section_heading: Sezona 2007./2008.
paragraph_text: Juanova prva sezona u Romi odmah je počela s pravim izazovom. Budući da je prvotni razlog njegova dolaska u klub bila zamjena za rumunjskog braniča Cristiana Chivua, koji je baš tog ljeta otišao u Inter, mnoge pristaše Rome smatrale su da Juan neće tako dobro igrati kao što je igrao rumunjski kapetan. Međutim, već od samih početaka Juan je počeo ugodno iznenađivati svoje nove navijače s nizom vrlo uspješno odigranih utakmica. Uskoro su svi shvatili da njihov novi branič ne vrijedi ništa manje od prethodnika, a Juan je već u prvom dijelu sezone postao vođa Romine obrane u sezoni 2007./08.